TAGALOG F R E E B O O K ملسو هيلع الله ىلص يبنلا ةبحم Ang Pagmamahal sa Sugo
Ang pagmamahal sa Propeta (sumakanya nawa ang pagpapala at kapayapaan) ay isa sa pinakamahalagang pagmamahal na kinakailangang matutunan ng bawat tao at itanim niya ito sa kanyang puso. Kaya paano natin hindi mamahalin ang Propeta, nang dahil sa kanya tayo ay ginabayan ni Allah mula sa kadiliman tungo sa liwanag, mula sa kaligawan tungo sa patnubay, sapagkat natanggap ng mahal na Propeta ang mensahe ng kanyang Panginoon at kanyang ipinarating ang mensaheng ito sa sangkatauhan at kanyang tinupad ang nararapat para sa mensaheng ito (Islam) hanggang sa lumisan siya patungo sa kanyang Panginoon. Katotohanan! 2
Lubos na Kinumpleto ng Propeta ang mensahe ng kanyang Panginoon at ang mga batas nito para sa Kanyang Ummah (Nasyon) at walang iniwan ang Propeta na malaki at maliit na bagay sa relihiyong Islam malibang kanyang nilinaw at ipinaliwanag ang mga ito. Kaya tayong mga Muslim ay kanyang iniwan sa malinaw at matuwid na landas na ang gabi nito ay kagaya ng araw sa liwanag at walang naliligaw dito sa matuwid na daan maliban lamang sa taong inapi niya ang kanyang sarili. Bago pa natin pag-usapan ang pagmamahal sa Propeta at ang bunga nito ay kailangan makilala natin ang mahal na Propeta at ano ang kanyang katayuan. 4
Sino si Propeta Muahmmad (sumakanya nawa ang pagpapala at kapayapaan)? Siya si Muhammad na anak ni Abdullah, si Abdullah na anak ni Abdul-Muttalib, si Abdul-Muttalib na anak ni Hashim, si Hashim ay kabilang sa tribong Quraysh, ang Quraysh ay kabilang sa lahing Arabo at ang Arabo ay mula sa lahi ni Propeta Ismael (sumakanya ang kapayapaan.) Si Propeta Muhammad ay ipinanganak sa Makkah sa taon ng Elepante 571 A.D. Ang kanyang ina ay si Aminah, anak na babae ni Wahab at isa siya sa pinakamarangal na kababaihan sa Makkah. Namatay ang kanyang ama bago siya ipanganak at namatay din ang kanyang ina noong anim na taong gulang siya, at inalagaan siya ng kanyang lolo na si Abdul- Muttalib at namatay ang kanyang lolo noong walong taong gulang siya at inalagaan siya ng kanyang tiyuhin na si Abu Talib. Hindi siya sumamba sa diyus-diyosan bago dumating sa kanya ang kapahayagan (rebelasyon) at hindi rin sumamba ng rebulto matapos siyang maging propeta at hindi rin nakapagpatirapa sa kaninuman maliban kay Allah. Siya ay nagtataglay ng magagandang pag- uugali simula noong bata pa siya. Tinatawag siya na Al-Ameen (mapagkakatiwalaan) at minamahal siya ng mga taga Makkah. Bumaba sa kanya ang rebelasyon noong ganap na apatnapung taong gulang at kanyang inanyayahan ang kanyang mga kababayan tungo sa relihiyong Islam. May ilang taga Makkah ang nagmuslim subalit inaway at itinaboy siya ng mga pinuno ng mga taga Makkah at pinarurusahan nila ang mga nagmuslim sa Makkah upang pabalikin sa dating pananampalataya. Lumisan ang Propeta (sumakanya nawa ang pagpapala at kapayapaan) mula Makkah patungong Madinah kasama ng mga muslim, matapos ang labing-tatlong (13) taong pag- aanyaya at pagtitiyaga sa pagpapalaganap ng Islam sa Makkah ay mainit silang sinalubong at pinakitunguhan ng mabuti ng mga taga Madinah at binahagian sila ng kayamanan nila. Halos sampong (10) taong nanatili ang Propeta (sumakanya nawa ang pagpapala at kapayapaan) sa Madinah at tinuruan niya ang kanyang mga kasamahan patungkol sa relihiyong Islam hanggang sa siya ay pumanaw ay matatag parin ang Islam kaya walang mabuti o masamang bagay kundi itinuro niya ito sa mga muslim. 6
Maraming kabutihang ipinagkaloob ni Allah sa mahal na Propeta na hindi ipinagkaloob sa iba: Siya ang huling Sugo at siya rin ang pinakamainam sa mga Propeta sapagkat siya ang pinuno ng mga anak ni Adam. Sinabi ni Allah: ((Si Muhammad ay hindi ama ng sinuman sa inyo subalit siya ay Sugo ni Allah at panghuli sa lahat ng Propeta)) SURAH AL-AHZAB: 40 Sinabi ng Sugo ni Allah (sumakanya nawa ang pagpapala at kapayapaan): "Ako ang pinuno ng mga anak ni Adam sa Araw ng Paghuhukom." PINAGKASUNDUAN NINA AL-BUKHARI AT MUSLIM Ang kanyang mensahe ay pangkalahatan para sa sangkatauhan at mga Jinn. Sinabi ni Allah: ((At ikaw (O Muhammad) ay hindi namin isinugo maliban na para sa buong sangkatauhan upang magbibigay ng magandang balita at tagapagbabala sa kanila.)) SURAH SABA: 28 8
Ipinag-utos ni Allah ang pagsunod sa kanya (Propeta Muhammad). Sinabi ni Allah: ((Siya na tumatalima sa Sugo ay tunay na tumatalima kay Allah.)) SURAH AN-NISA: 80 Ang pagsuway sa utos ng Propeta ay maling paraan (ligaw na landas). Sinabi ni Allah: ((Kaya't mag-ingat yaong mga sumasalungat sa pag-uutos (ng Sugo) na tamaan sila ng Fitnah {kawalan ng pananalig, pagsubok, kapighatian, lindol, pagpatay} o isang kasakit-sakit na kaparusahan ang ipapadama sa kanila)).. SURAH AN-NUR: 63 Siya ang awa at biyaya para sa lahat ng nilalang. Sinabi ni Allah: ((At ikaw {O Muhammad} ay hindi Namin isinugo maliban bilang habag sa sangkatauhan (mga Jinn at lahat ng mga nilalang)). SURAH AL-ANBIYA: 107 Paano natin makakamit ang pagmamahal sa Propeta (sumakanya nawa ang pagpapala at kapayapaan) Matatamo ang pagmamahal sa Propeta sa mga bagay na ito: Pagsunod sa Propeta at pagsasabuhay ng kanyang aral dahil ito ang pangunahing palatandaan ng tunay na pagmamahal. Sinabi ni Allah: ((Siya na sumunod sa Sugo {Muhammad} ay katotohanang sumunod kay Allah.)) SURAH AN-NISA: 80 Paggalang sa kanya at huwag lapastanganin ang kanyang mga aral. Kinakailangan sa isang Muslim na igalang ang Propeta at ang kanyang mga aral lalo na ang pagtawag sa kanyang pagka propeta na hindi lamang sa kanyang pangalan. Pagpaparami ng panalangin para sa kanya, ang pinakamainam ay ang palagiang pagbigkas sa dila ng mga panalangin para sa mahal na Propeta (sumakanya nawa ang pagpapala at kapayapaan) sapagka't ang minamahal ng tao ay palagian niyang inaalala o binabanggit. 10
Pagbabasa ng kanyang talambuhay at taglayin ang kanyang mga pag-uugali, sapagka't ang kanyang talambuhay ay mahusay na halimbawa at huwaran para sa inyo. Sinabi ni Allah sa Qur'an: ((Katiyakang nasa inyo ang Sugo ni Allah, {Muhammad} na isang mahusay na halimbawa {pamantayan upang sundin} ng sinuman na umaasa {sa pakikipagtipan} kay Allah at sa huling araw, at {siya} na lagi nang nag-alaala kay Allah.)) SURAH AL-AHZAB: 21 Pag-alaala sa Propeta at pananabik na makita at makaharap. Sinabi ng Sugo ni Allah: "Ang pinakalabis na nagmamahal sa akin mula sa aking Ummah (nasyon) ay ang mga taong darating matapos akong mawala at ninanais ng isa sa kanila na ako ay kanyang makita kahit isakripisyo pa niya ang kanyang pamilya at yaman upang makita niya ako." SAHEEH MUSLIM Mga mabubuting bunga ng pagmamahal kay Propeta Muhammad (sumakanya nawa ang pagpapala at kapayapaan) Pagtamasa sa biyayang makasama ang Propeta (sumakanya nawa ang pagpapala at kapayapaan) sa Parasio. May isang lalaking dumating kay Propeta Muhammad (sumakanya nawa ang pagpapala at kapayapaan) at nagtatanong kung kailan magaganap ang As- Saa-'ah (huling Araw) ang sagot ng Propeta sa kanya: "Ano ang inihanda mo para roon? Nagsabi ang lalaki: Wala akong naihanda na maraming pagdarasal at pag-aayuno ngunit minamahal ko si Allah at ang kanyang Sugo. Nagsabi ang Propeta (sumakanya nawa ang pagpapala at kapayapaan): "Ikaw ay makakasama ng sinumang minamahal mo." INULAT NI MUSLIM 12
Pag-abot sa lubos at tunay na pananampalataya. Mula sa awtoridad ni 'Umar Bin Al-Khattab (kalugdan nawa siya ni Allah) sinabi niya kay Propeta Muhammad (sumakanya nawa ang pagpapala at kapayapaan): Higit sa lahat o Propeta ikaw ang pinakamamahal ko maliban sa aking sarili, sinabi ng Propeta (sumakanya nawa ang pagpapala at kapayapaan) sa kanya: "Hindi magiging ganap na mananampalataya ang isa sa inyo hanggang sa maging ako ang pinakamamahal niya kaysa sarili niya," nagsabi si 'Umar: Ako ay sumusumpa sa Nagbaba ng tunay na Aklat sa iyo, ikaw ang pinakamamahal ko kaysa aking sarili, sinabi naman sa kanya ng Propeta (sumakanya nawa ang pagpapala at kapayapaan): "O 'Umar ngayon! katiyakang nabuo na ang iyong pananampalataya matapos mo sabihin ang mga ito." INULAT NI AL-BUKHARI Maraming panalangin para kay Propeta Muhammad at ang pagmamahal sa kanya ay lunas ng pighati at ng suliranin, at paraan upang ayusin ang kalagayan at magiging kapatawaran ng mga kasalanan. Sinabi ni Ubayya Bin Ka'ab kay Propeta Muhammad (sumakanya nawa ang pagpapala at kapayapaan): "Gagawin ko ang lahat ng aking dasal ay panalangin para sa iyo, sinabi ng Propeta sa kanya: "Kung ganoon ay sapat na iyon na panlunas ng iyong suliranin at kabayaran ng iyong kasalanan." INULAT NI AT-TIRMIDHI 14
Ang pagsunod kay Propeta Muhammad (sumakanya nawa ang pagpapala at kapayapaan) ay panangga laban sa pagkakasala at paraan upang matamo ang patnubay at kaligtasan laban sa mali at pagkaligaw. Mula kay Al-Arbad Bin Sariyah: Isang araw nangaral sa amin ang Propeta ng madamdaming aral na naluha ang aming mga mata at nagkaroon ng pangamba ang aming mga puso, at nagsabi ang isang lalaki: Ito ay aral ng pamamaalam kaya ano po ang inyong itatagubilin sa amin o Sugo ni Allah. Nagsabi ang Propeta (sumakanya nawa ang pagpapala at kapayapaan): "Aking itatagubilin sa inyo ang takot kay Allah at ang pagsunod at pakikinig sa pinuno kahit pa siya ay isang aliping mula sa Habasha (Abyssinia) sapagka't sinuman sa inyo ang buhay pa matapos akong mawala ay kanyang makikita ang maraming hindi pagkakasunduan, mag-ingat kayo sa mga pagbabago sa relihiyon (innovation) sapagka't ito ay mali, at kung sinuman sa inyo ang makaabot sa ganitong pangyayari ay kinakailangang sundin ninyo ang aking Sunnah (mga pamamaraan) at ang aral ng mga Khulafaa Al- Raashideen (mga matuwid na Pinuno) kaya kagatin ninyo sa inyong mga bagang, ang aking Sunnah at ang aral ng mga Khulafaa Al-Raashideen." INULAT NI AT-TIRMIDHI 16
Paglalarawan kung gaanong kamahal ng mga Sahabah (kasamahan) ang Propeta (sumakanya nawa ang pagpapala at kapayapaan) Sinabi ni Urwah Bin Masoud sa kanyang mga kababayan ayon sa Sulh-Al-Hudaybiyah (Kasunduan ng Hudaybiyah) ako ay naging delegasyon sa mga hari, kina Caesar, Chosroes at Negus, kaya wala akong nakitang hari na labis na ginagalang ng kanyang mga kasama tulad ng paggalang ng mga kasama ni Muhammad sa kanya. Noong isang araw na tanungin ng Propeta (sumakanya nawa ang pagpapala at kapayapaan) ang isang lalaki na si Ka'ab Al-Aslami na sabihin sa kanya kung ano ang kahilingan niya, kaya sinabi sa kanya ng Sahabah na iyon: Ang kahilingan ko po sa inyo ay makasama kita sa Paraiso at sinabi naman ng Propeta: "Mayroong pang iba?" Nagsabi siya na wala na, at sinabi ng Sugo ni Allah sa kanya: "Tulungan mo ako sa kahilingan mo sa pamamagitan ng maraming pagpapatirapa." Sinabi ni Amr Ibnul-Aas: Walang taong pinakamamahal ko na kagaya ng Sugo ni Allah at walang taong pinakamagalang na tao sa aking paningin maliban sa kanya at hindi ko kayang tumitig sa kanya bilang paggalang sa kanya at kung sakaling hilingin sa akin na ilarawan ko ang Propeta ay hindi ko kayang ilarawan sapagka't hindi kaya ng aking mata na tumitig sa kanya. 18
Bin Bin Zaid000757QATAR BinZaidQatar
AbdullaBinZaidAlmahmoud
binzaid@islam.gov.qa 44 44 7444